title: Komisijos įgyvendinimo reglamentas (ES) 2020/238 2020 m. vasario 20 d. dėl leidimo naudoti L-treoniną kaip visų rūšių gyvūnų pašarų priedą (Tekstas svarbus EEE)

text:
21.2.2020

                  LT

                  Europos Sąjungos oficialusis leidinys

                  L 48/3

         KOMISIJOS ĮGYVENDINIMO REGLAMENTAS (ES) 2020/238
         2020 m. vasario 20 d.
         dėl leidimo naudoti L-treoniną kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateikti du prašymai suteikti leidimą naudoti Corynebacterium glutamicum KCCM 80117 arba Corynebacterium glutamicum KCCM 80118 gaminamą L-treoniną kaip visų rūšių gyvūnų pašarų priedą. Kartu su prašymais buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį;

                     (3)

                     prašymai pateikti dėl leidimo naudoti Corynebacterium glutamicum KCCM 80117 arba Corynebacterium glutamicum KCCM 80118 gaminamą L-treoniną kaip visų rūšių gyvūnų pašarų priedą, priskirtiną prie priedų kategorijos „maistiniai priedai“;

                     (4)

                     Europos maisto saugos tarnyba (toliau – Tarnyba) 2019 m. sausio 22 d. nuomonėje (2) (3) padarė išvadą, kad siūlomomis naudojimo sąlygomis Corynebacterium glutamicum KCCM 80117 arba Corynebacterium glutamicum KCCM 80118 gaminamas L-treoninas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad priedas yra veiksmingas aminorūgšties L-treonino šaltinis visų rūšių gyvūnams, o tam, kad priedas atrajotojams būtų toks pat veiksmingas kaip ir neatrajotojams, jis turėtų būti apsaugotas nuo suirimo didžiajame skrandyje. Tarnyba nemano, kad reikėtų nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     atlikus Corynebacterium glutamicum KCCM 80117 ir Corynebacterium glutamicum KCCM 80118 gaminamo L-treonino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti suteiktas leidimas naudoti šį priedą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą medžiagą, priskiriamą prie priedų kategorijos „maistiniai priedai“ ir funkcinės grupės „aminorūgštys, jų druskos ir analogai“, leidžiama naudoti kaip priedą gyvūnų mityboje tame priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. vasario 20 d.

                  Komisijos vardu

                  Pirmininkė

               Ursula VON DER LEYEN

            (1)  OL L 268, 2003 10 18, p. 29.

            (2)  EFSA Journal 2019;17(2):5602.

            (3)  EFSA Journal 2019;17(3):5603.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai.

                        3c410

                        —

                        L-treoninas

                           Priedo sudėtis

                        Milteliai, kuriuose yra ne mažiau kaip 98 %
                        L-treonino (sausosios medžiagos).

                           Veikliosios medžiagos apibūdinimas

                        L-treoninas, gaunamas fermentuojant su Corynebacterium glutamicum KCCM 80117 arba

                           Corynebacterium glutamicum KCCM 80118
                        Cheminė formulė: C4H9NO3

                        CAS numeris: 72-19-5.

                           Analizės metodai  (1)

                        L-treonino nustatymas pašarų priede:

                                    —

                                    Maisto cheminių medžiagų kodekso L-treoninui skirtas skyrius ir

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180.

                              L-treonino nustatymas premiksuose:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD), EN ISO 17180, ir

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              Treonino kiekio nustatymas kombinuotajame pašare ir pašarinėse žaliavose:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS); Komisijos reglamentas (EB) Nr. 152/2009 (III priedo F dalis).

                              L-treonino nustatymas vandenyje:

                                    —

                                    jonų mainų chromatografija, taikant pokolonėlinio antrinių junginių gavimo ir optinio nustatymo būdus (IEC-VIS/FLD).

                        Visos rūšys

                        —

                        —

                        —

                                    1.

                                    L-treoninas gali būti teikiamas rinkai ir naudojamas kaip priedas preparato forma.

                                    2.

                                    L-treoninas gali būti naudojamas su geriamuoju vandeniu.

                                    3.

                                    Priedo etiketėse nurodomas drėgnis.

                                    4.

                                    Priedo ir premiksų etiketėse nurodoma:
                                    „Papildomai naudojant L-treoniną, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius, kad būtų išvengta disbalanso.“

                        2030 3 12

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: Komisijos įgyvendinimo reglamentas (ES) 2020/886 2020 m. birželio 26 d. kuriuo ištaisoma Įgyvendinimo reglamento (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010, teksto redakcija italų kalba (Tekstas svarbus EEE)

text:
29.6.2020

                  LT

                  Europos Sąjungos oficialusis leidinys

                  L 205/14

         KOMISIJOS ĮGYVENDINIMO REGLAMENTAS (ES) 2020/886
         2020 m. birželio 26 d.
         kuriuo ištaisoma Įgyvendinimo reglamento (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010, teksto redakcija italų kalba
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 551/2004 dėl bendro Europos dangaus oro erdvės organizavimo ir naudojimo (1) (toliau – Oro erdvės reglamentas), ypač į jo 4 straipsnio a ir b punktus,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (2), ypač į jo 31, 43 ir 44 straipsnius ir VIII priedą,
         kadangi:

                     (1)

                     Komisijos įgyvendinimo reglamento (ES) Nr. 923/2012 (3) teksto redakcijoje italų kalba priedo 5 skirsnio SERA.5025 dalies b punkte ir 4 priedėlio pirmoje lentelės eilutėje ir išnašose (**) ir (***) yra nenuosekliai pavartotų terminų, susijusių su orlaivio ir antžeminių tarnybų kalbiniu ryšiu;

                     (2)

                     todėl Įgyvendinimo reglamento (ES) Nr. 923/2012 teksto redakcija italų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     šiame reglamente numatytos priemonės atitinka Europos Parlamento ir Tarybos reglamento (EB) Nr. 549/2004 5 straipsniu įsteigto Bendro dangaus komiteto nuomonę (4),

               PRIĖMĖ ŠĮ REGLAMENTĄ:

            1 straipsnis
            (netaikoma teksto redakcijai lietuvių kalba)

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. birželio 26 d.

                  Komisijos vardu

                  Pirmininkė

               Ursula VON DER LEYEN

            (1)  OL L 96, 2004 3 31, p. 20.

            (2)  OL L 212, 2018 8 22, p. 1.

            (3)  2012 m. rugsėjo 26 d. Komisijos įgyvendinimo reglamentas (ES) Nr. 923/2012, kuriuo nustatomos bendrosios skrydžių taisyklės ir veiklos nuostatos dėl oro navigacijos paslaugų ir procedūrų ir iš dalies keičiami Įgyvendinimo reglamentas (ES) Nr. 1035/2011 ir reglamentai (EB) Nr. 1265/2007, (EB) Nr. 1794/2006, (EB) Nr. 730/2006, (EB) Nr. 1033/2006 ir (ES) Nr. 255/2010 (OL L 281, 2012 10 13, p. 1).

            (4)  2004 m. kovo 10 d. Europos Parlamento ir Tarybos reglamentas (EB) Nr. 549/2004, nustatantis bendro Europos dangaus sukūrimo pagrindą (pagrindų reglamentas) (OL L 96, 2004 3 31, p. 1).


title: Komisijos įgyvendinimo reglamentas (ES) 2020/966 2020 m. liepos 1 d. kuriuo nutraukiama Įgyvendinimo reglamento (ES) 2019/1379, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas, peržiūra dėl vieno naujojo Kinijos eksportuojančio gamintojo, nustatomas muitas importuojamiems to gamintojo produktams ir nutraukiama jų registracija

text:
6.7.2020

                  LT

                  Europos Sąjungos oficialusis leidinys

                  L 213/1

         KOMISIJOS ĮGYVENDINIMO REGLAMENTAS (ES) 2020/966
         2020 m. liepos 1 d.
         kuriuo nutraukiama Įgyvendinimo reglamento (ES) 2019/1379, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas, peržiūra dėl vieno naujojo Kinijos eksportuojančio gamintojo, nustatomas muitas importuojamiems to gamintojo produktams ir nutraukiama jų registracija
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 4 dalį ir 14 straipsnio 5 dalį,
         kadangi:
         1.   GALIOJANČIOS PRIEMONĖS

                     (1)

                     Reglamentu (EEB) Nr. 2474/93 (2) (toliau – pradinis tyrimas) Taryba nustatė importuojamiems Kinijos Liaudies Respublikos (toliau – KLR) kilmės dviračiams 30,6 % galutinį antidempingo muitą. Per tą laiką buvo atlikti keli prekybos apsaugos tyrimai iš dalies pakeičiant pradines priemones.

                     (2)

                     Atlikus tarpinę peržiūrą pagal pagrindinio reglamento 11 straipsnio 3 dalį Taryba Reglamentu (ES) Nr. 502/2013 (3) iš dalies pakeitė priemones. Tame tyrime nebuvo vykdoma KLR eksportuojančių gamintojų atranka ir išlaikytas visai šaliai taikomas 48,5 % antidempingo muitas, grindžiamas Tarybos reglamentu (EB) Nr. 1095/2005 (4) nustatytu dempingo skirtumu.

                     (3)

                     Šiuo metu galiojančios priemonės – antidempingo priemonės, nustatytos Komisijos įgyvendinimo reglamentu (ES) 2019/1379 (5).

               2.   DABARTINIS TYRIMAS

                     (4)

                     2019 m. gegužės 27 d. Komisija gavo prašymą atlikti naujojo eksportuotojo peržiūrą pagal pagrindinio reglamento 11 straipsnio 4 dalį. Prašymą pateikė KLR eksportuojantis dviračių gamintojas „Universal Cycle Corporation (Guangzhou) Co. Ltd.“ (toliau – pareiškėjas), kurio į Sąjungą importuojamiems produktams taikomas 48,5 % galutinis antidempingo muitas. Pareiškėjas teigė, kad tiriamuoju laikotarpiu, kuriuo remiantis nustatytos antidempingo priemonės (2011 m. sausio 1 d. – 2011 m. gruodžio 31 d.), jis neeksportavo dviračių į Sąjungą, kad peržiūrimąjį produktą į Sąjungą pradėjo eksportuoti nuo 2018 m. rugsėjo mėn. ir kad jis nesusijęs su jokiais dviračius eksportuojančiais gamintojais, kuriems taikomos galiojančios priemonės.

                     (5)

                     Komisija nusprendė, kad pareiškėjo pateiktų prima facie įrodymų pakanka peržiūrai pagal pagrindinio reglamento 11 straipsnio 4 dalį inicijuoti. Sąjungos gamintojams buvo suteikta galimybė teikti pastabas; po to Komisija Įgyvendinimo reglamentu (ES) 2019/2149 (6) dėl pareiškėjo inicijavo Įgyvendinimo reglamento (ES) 2019/1379 peržiūrą.

                     (6)

                     Remiantis Įgyvendinimo reglamento (ES) 2019/2149 2 straipsniu, Įgyvendinimo reglamentu (ES) 2019/1379 nustatytas antidempingo muitas pareiškėjui panaikintas. Remdamasi pagrindinio reglamento 11 straipsnio 4 dalimi ir 14 straipsnio 5 dalimi ir pagal Įgyvendinimo reglamento (ES) 2019/2149 3 straipsnį, Komisija kartu nurodė muitinėms registruoti importuojamus pareiškėjo produktus.

                     (7)

                     2020 m. sausio 9 d. pareiškėjas oficialiai atsiėmė prašymą atlikti naujojo eksportuotojo peržiūrą. Todėl Komisija mano, kad peržiūros tyrimą reikėtų nutraukti.

               3.   INFORMACIJOS ATSKLEIDIMAS

                     (8)

                     Komisija suinteresuotosioms šalims pranešė ketinanti nutraukti peržiūros tyrimą, iš „Universal Cycle Corporation (Guangzhou) Co. Ltd“ importuojamiems produktams nustatyti galutinį antidempingo muitą ir šį muitą atgaline data taikyti importuojamiems produktams, registruotiems pagal Įgyvendinimo reglamentą (ES) 2019/2149. Suinteresuotosioms šalims buvo suteikta galimybė teikti pastabas. Jokių pastabų negauta.

               4.   ANTIDEMPINGO MUITO TAIKYMAS ATGALINE DATA

                     (9)

                     Atsižvelgusi į minėtus nustatytus faktus, Komisija padarė išvadą, kad peržiūra dėl pareiškėjo pagamintų KLR kilmės dviračių importo turėtų būti nutraukta. Taigi reikėtų neberegistruoti pareiškėjo importuojamų produktų ir šiems produktams nuo šios peržiūros inicijavimo dienos atgaline data taikyti Įgyvendinimo reglamentu (ES) 2019/1379 visos šalies mastu visoms kitoms bendrovėms nustatytą 48,5 % muitą.

                     (10)

                     Šiame reglamente nustatytos priemonės atitinka pagal pagrindinio reglamento 15 straipsnio 1 dalį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamentu (ES) 2019/2149 inicijuota naujojo eksportuotojo peržiūra nutraukiama.

            2 straipsnis

               1.   Komisijos įgyvendinimo reglamento (ES) 2019/2149 1 straipsnyje nurodytam importuojamam produktui nustatomas antidempingo muitas, kuris pagal Įgyvendinimo reglamento (ES) 2019/1379 1 straipsnio 2 dalį yra taikomas visoms kitoms Kinijos Liaudies Respublikos bendrovėms (papildomas TARIC kodas B999).

               2.   1 dalyje nurodytas antidempingo muitas nuo 2019 m. gruodžio 17 d. taikomas importuotiems dviračiams, kurie buvo registruojami pagal Įgyvendinimo reglamento (ES) 2019/2149 3 straipsnį.

            3 straipsnis

               1.   Muitinėms nurodoma nutraukti importuojamų produktų registraciją, vykdytą pagal Įgyvendinimo reglamento (ES) 2019/2149 3 straipsnį.

               2.   Jeigu nenurodyta kitaip, taikomos galiojančios muitus reglamentuojančios nuostatos.

            4 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 1 d.

                  Komisijos vardu

                  Pirmininkė

               Ursula VON DER LEYEN

            (1)  OL L 176, 2016 6 30, p. 21.

            (2)  1993 m. rugsėjo 8 d. Tarybos reglamentas (EEB) Nr. 2474/93, nustatantis galutinį antidempingo muitą ir laikinojo muito galutinį surinkimą Kinijos Liaudies Respublikos kilmės dviračių importui į Bendriją (OL L 228, 1993 9 9, p. 1).

            (3)  2013 m. gegužės 29 d. Tarybos reglamentas (ES) Nr. 502/2013, kuriuo, pagal Reglamento (EB) Nr. 1225/2009 11 straipsnio 3 dalį atlikus tarpinę peržiūrą, iš dalies keičiamas Įgyvendinimo reglamentas (ES) Nr. 990/2011, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas (OL L 153, 2013 6 5, p. 17).

            (4)  2005 m. liepos 12 d. Tarybos reglamentas (EB) Nr. 1095/2005, nustatantis galutinį antidempingo muitą dviračių, kurių kilmės šalis yra Vietnamas, importui ir iš dalies keičiantis Reglamentą (EB) Nr. 1524/2000, nustatantį galutinį antidempingo muitą dviračių, kurių kilmės šalis yra Kinijos Liaudies Respublika, importui (OL L 183, 2005 7 14, p. 1).

            (5)  2019 m. rugpjūčio 28 d. Komisijos įgyvendinimo reglamentas (ES) 2019/1379, kuriuo pagal Reglamento (ES) 1036/2016 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos kilmės dviračiams nustatomas galutinis antidempingo muitas, taip pat taikomas importuojamiems iš Indonezijos, Malaizijos, Šri Lankos, Tuniso, Kambodžos, Pakistano ir Filipinų siunčiamiems dviračiams, deklaruojamiems arba nedeklaruojamiems kaip šių šalių kilmės (OL L 225, 2019 8 29, p. 1).

            (6)  2019 m. gruodžio 13 d. Komisijos įgyvendinimo reglamentas (ES) 2019/2149, kuriuo inicijuojama Įgyvendinimo reglamento (ES) 2019/1379, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas, peržiūra dėl vieno naujojo Kinijos eksportuotojo, panaikinamas muitas importuojamiems to eksportuojančio gamintojo produktams ir nustatomas reikalavimas registruoti šiuos produktus (OL L 325, 2019 12 16, p. 159).


title: Komisijos įgyvendinimo reglamentas (ES) 2020/968 2020 m. liepos 3 d. kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos piriproksifeno patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
6.7.2020

                  LT

                  Europos Sąjungos oficialusis leidinys

                  L 213/7

         KOMISIJOS ĮGYVENDINIMO REGLAMENTAS (ES) 2020/968
         2020 m. liepos 3 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos piriproksifeno patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 20 straipsnio 1 dalį,
         kadangi:

                     (1)

                     Komisijos direktyva 2008/69/EB (2) piriproksifenas įtrauktas į Tarybos direktyvos 91/414/EEB (3) I priedą kaip veiklioji medžiaga;

                     (2)

                     į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

                     (3)

                     Įgyvendinimo reglamento (ES) Nr. 540/2011 priedo A dalyje nustatyta, kad veikliosios medžiagos piriproksifeno patvirtinimas nustoja galioti 2020 m. gruodžio 31 d.;

                     (4)

                     paraiška dėl veikliosios medžiagos piriproksifeno patvirtinimo pratęsimo buvo pateikta pagal Komisijos įgyvendinimo reglamento (ES) Nr. 844/2012 (5) 1 straipsnį per tame straipsnyje nustatytą laikotarpį;

                     (5)

                     pareiškėjas pateikė papildomus dokumentų rinkinius, kurių reikalaujama pagal Įgyvendinimo reglamento (ES) Nr. 844/2012 6 straipsnį. Valstybė narė ataskaitos rengėja nustatė, kad paraiška yra išsami;

                     (6)

                     valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė patvirtinimo galiojimo pratęsimo vertinimo ataskaitą ir 2017 m. gruodžio 14 d. pateikė ją Europos maisto saugos tarnybai (toliau – Tarnyba) ir Komisijai;

                     (7)

                     Tarnyba viešai paskelbė papildomo dokumentų rinkinio santrauką. Tarnyba patvirtinimo galiojimo pratęsimo vertinimo ataskaitą taip pat išplatino pareiškėjams ir valstybėms narėms, kad jie pateiktų pastabų, ir pradėjo viešas konsultacijas dėl šio vertinimo. Tarnyba gautas pastabas persiuntė Komisijai;

                     (8)

                     2019 m. gegužės 17 d. Tarnyba pateikė Komisijai išvadą (6), ar galima manyti, kad piriproksifenas atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. 2019 m. spalio 21 d. Komisija pateikė piriproksifeno patvirtinimo galiojimo pratęsimo ataskaitos projektą Augalų, gyvūnų, maisto ir pašarų nuolatiniam komitetui;

                     (9)

                     dėl Komisijos reglamentu (ES) 2018/605 (7) nustatytų endokrininės sistemos ardomųjų savybių nustatymo kriterijų Tarnybos išvadoje teigiama, kad piriproksifenas nėra endokrininę sistemą ardanti medžiaga;

                     (10)

                     Komisija paragino pareiškėją pateikti pastabų dėl Tarnybos išvadų ir, remiantis Įgyvendinimo reglamento (ES) Nr. 844/2012 14 straipsnio 1 dalies trečia pastraipa, dėl galiojimo pratęsimo ataskaitos. Pareiškėjas pateikė savo pastabas ir jos buvo atidžiai išnagrinėtos;

                     (11)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra veikliosios medžiagos piriproksifeno, naudojamas pagal vieną ar kelias tipiškas paskirtis;

                     (12)

                     veikliosios medžiagos piriproksifeno patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra piriproksifeno, leidžiamos naudojimo paskirtys;

                     (13)

                     todėl tikslinga pratęsti piriproksifeno patvirtinimo galiojimą;

                     (14)

                     tačiau, remiantis Reglamento (EB) Nr. 1107/2009 14 straipsnio 1 dalimi kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas. Visų pirma tikslinga reikalauti papildomos patvirtinamosios informacijos;

                     (15)

                     pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

                     (16)

                     Komisijos įgyvendinimo reglamentu (ES) 2019/1589 (8) piriproksifeno patvirtinimo galiojimas pratęstas iki 2020 m. gruodžio 31 d., kad šios veikliosios medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimui. Tačiau, kadangi sprendimas dėl patvirtinimo galiojimo pratęsimo priimtas prieš pasibaigiant pratęstam patvirtinimo galiojimo terminui, šis reglamentas turėtų būti taikomas nuo 2020 m. rugpjūčio 1 d., išskyrus I priedo lentelės skiltyje „Grynumas“ pateiktą nuostatą dėl tolueno kiekio, kuri turėtų būti taikoma nuo 2021 m. rugpjūčio 1 d.;

                     (17)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimo galiojimo pratęsimas
            Veikliosios medžiagos piriproksifeno patvirtinimo galiojimas pratęsiamas, kaip nustatyta I priede.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas ir taikymo data
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2020 m. rugpjūčio 1 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 3 d.

                  Komisijos vardu

                  Pirmininkė

               Ursula VON DER LEYEN

            (1)  OL L 309, 2009 11 24, p. 1.

            (2)  2008 m. liepos 1 d. Komisijos direktyva 2008/69/EB, kuria iš dalies keičiama Tarybos direktyva 91/414/EEB, įtraukiant veikliąsias medžiagas klofenteziną, dikambą, difenokonazolą, diflubenzuroną, imazakviną, lenacilą, oksadiazoną, pikloramą ir piriproksifeną (OL L 172, 2008 7 2, p. 9).

            (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

            (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            (5)  2012 m. rugsėjo 18 d. Komisijos įgyvendinimo reglamentas (ES) Nr. 844/2012, kuriuo nustatomos veikliųjų medžiagų patvirtinimo pratęsimo procedūros įgyvendinimo nuostatos, kaip numatyta Europos Parlamento ir Tarybos reglamente (EB) Nr. 1107/2009 dėl augalų apsaugos produktų pateikimo į rinką (OL L 252, 2012 9 19, p. 26).

            (6)  EFSA Journal 2018;16(7):5307. Galima rasti internete adresu www.efsa.europa.eu.

            (7)  2018 m. balandžio 19 d. Komisijos reglamentas (ES) 2018/605, kuriuo nustatomi moksliniai endokrininės sistemos ardomųjų savybių nustatymo kriterijai ir iš dalies keičiamas Reglamento (EB) Nr. 1107/2009 II priedas (OL L 101, 2018 4 20, p. 33).

            (8)  2019 m. rugsėjo 26 d. Komisijos įgyvendinimo reglamentas (ES) 2019/1589, kuriuo dėl veikliųjų medžiagų amidosulfurono, beta ciflutrino, bifenokso, chlortolurono, klofentezino, klomazono, cipermetrino, daminozido, deltametrino, dikambos, difenokonazolo, diflubenzurono, diflufenikano, fenoksapropo-P, fenpropidino, fludioksonilo, flufenaceto, fostiazato, indoksakarbo, lenacilo, MCPA, MCPB, nikosulfurono, pikloramo, prosulfokarbo, piriproksifeno, metiltiofanato, triflusulfurono ir tritosulfurono patvirtinimo galiojimo pratęsimo iš dalies keičiamas Įgyvendinimo reglamentas (ES) Nr. 540/2011 (OL L 248, 2019 9 27, p. 24).

            I PRIEDAS

                        Įprastas pavadinimas, identifikavimo numeriai

                        IUPAC pavadinimas

                        Grynumas  (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                        Piriproksifenas
                        2-((1-(4-fenoksifenoksi)propan-2-il)oksi)piridinas
                        CIPAC Nr. 715.
                        CAS Nr. 95737-68-1.
                        EB Nr. (EINECS arba ELINCS): 429-800-1

                        4-fenoksifenil (RS)-2(2-piridiloksi)propilo eteris

                        ≥ 970 g/kg
                        Nuo 2021 m. rugpjūčio 1 d. Didžiausias priemaišų kiekis: toluenas
                        5 g/kg

                        2020 m. rugpjūčio 1 d.

                        2035 m. liepos 31 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į piriproksifeno patvirtinimo galiojimo pratęsimo ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    piriproksifeno liekanų poveikiui vartotojams per maistą,

                                    —

                                    nuosėdose gyvenančių organizmų ir vandens organizmų apsaugai,

                                    —

                                    bičių apsaugai.

                              Kalbant apie nuosėdose gyvenančių organizmų ir vandens organizmų apsaugą, augalų apsaugos produktų, kurių sudėtyje yra piriproksifeno, naudojimo lauke atveju valstybės narės į konkrečias sąlygas įtraukia tinkamas rizikos mažinimo priemones, pvz., nepurškiamas buferines zonas ir (arba) purškalo pasklidimo mažinimą, kad būtų užtikrinta, jog nuosėdose gyvenantiems organizmams ir vandens organizmams kiltų nedidelė rizika.
                        Kalbant apie bičių apsaugą, augalų apsaugos produktų, kurių sudėtyje yra piriproksifeno, naudojimo lauke atveju valstybės narės į konkrečias sąlygas įtraukia apribojimą produktą naudoti ne bitėms patrauklių pasėlių žydėjimo laikotarpiais, ir tinkamas rizikos mažinimo priemones, pvz., nepurškiamas buferines zonas ir (arba) purškalo pasklidimo mažinimą, kad būtų užtikrinta, jog bitėms ir bičių lervoms kiltų nedidelė rizika.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens apdorojimo procesų poveikį paviršiniame ir požeminiame vandenyje esančių liekanų pobūdžiui, kai paviršinis vanduo yra išgaunamas geriamajam vandeniui.
                        Pareiškėjas reikiamą patvirtinamąją informaciją pateikia per dvejus metus po to, kai Komisija paskelbė rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.

            II PRIEDAS
            Įgyvendinimo reglamento (ES) Nr. 540/2011 priedas iš dalies keičiamas taip:

                        1)

                        A dalyje piriproksifenui skirtas 179 įrašas išbraukiamas;

                        2)

                        B dalis papildoma šiuo įrašu:

                                    Nr.

                                    Įprastas pavadinimas, identifikavimo numeriai

                                    IUPAC pavadinimas

                                    Grynumas  (1)

                                    Patvirtinimo data

                                    Patvirtinimo galiojimo termino pabaiga

                                    Konkrečios nuostatos

                                    „142

                                    Piriproksifenas
                                    2-((1-(4-fenoksifenoksi)propan-2-il)oksi)piridinas
                                    CIPAC Nr. 715.
                                    CAS Nr. 95737-68-1.
                                    EB Nr. (EINECS arba ELINCS): 429-800-1

                                    4-fenoksifenil (RS)-2(2-piridiloksi)propilo eteris

                                    ≥ 970 g/kg Didžiausias priemaišų kiekis: toluenas
                                    5 g/kg

                                    2020 m. rugpjūčio 1 d.

                                    2035 m. liepos 31 d.

                                    Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į piriproksifeno patvirtinimo galiojimo pratęsimo ataskaitos išvadas, visų pirma į jos I ir II priedėlius.
                                    Atlikdamos šį bendrą vertinimą valstybės narės ypatingą dėmesį skiria:

                                                —

                                                piriproksifeno liekanų poveikiui vartotojams per maistą,

                                                —

                                                nuosėdose gyvenančių organizmų ir vandens organizmų apsaugai,

                                                —

                                                bičių apsaugai.

                                          Kalbant apie nuosėdose gyvenančių organizmų ir vandens organizmų apsaugą, augalų apsaugos produktų, kurių sudėtyje yra piriproksifeno, naudojimo lauke atveju valstybės narės į konkrečias sąlygas įtraukia tinkamas rizikos mažinimo priemones, pvz., nepurškiamas buferines zonas ir (arba) purškalo pasklidimo mažinimą, kad būtų užtikrinta, jog nuosėdose gyvenantiems organizmams ir vandens organizmams kyla nedidelė rizika.
                                    Kalbant apie bičių apsaugą, augalų apsaugos produktų, kurių sudėtyje yra piriproksifeno, naudojimo lauke atveju valstybės narės į konkrečias sąlygas įtraukia apribojimą produktą naudoti ne bitėms patrauklių pasėlių žydėjimo laikotarpiais, ir tinkamas rizikos mažinimo priemones, pvz., nepurškiamas buferines zonas ir (arba) purškalo pasklidimo mažinimą, kad būtų užtikrinta, jog bitėms ir bičių lervoms kyla nedidelė rizika.
                                    Pareiškėjas Komisijai, valstybėms narėms ir Tarnybai pateikia patvirtinamąją informaciją apie vandens apdorojimo procesų poveikį paviršiniame ir požeminiame vandenyje esančių liekanų pobūdžiui, kai paviršinis vanduo yra išgaunamas geriamajam vandeniui.
                                    Pareiškėjas reikiamą patvirtinamąją informaciją pateikia per dvejus metus po to, kai Komisija paskelbė rekomendacinį dokumentą dėl vandens apdorojimo procesų poveikio paviršiniame ir požeminiame vandenyje esančių liekanų pobūdžiui vertinimo.“

               (1)  Išsamesnė informacija apie veikliosios medžiagos tapatybę ir specifikaciją pateikta patvirtinimo galiojimo pratęsimo ataskaitoje.


title: Komisijos įgyvendinimo reglamentas (ES) 2020/1200 2020 m. rugpjūčio 10 d. kuriuo į garantuotų tradicinių gaminių registrą įtraukiamas pavadinimas („Berthoud“ (GTG))

text:
17.8.2020

                  LT

                  Europos Sąjungos oficialusis leidinys

                  L 269/1

         KOMISIJOS ĮGYVENDINIMO REGLAMENTAS (ES) 2020/1200
         2020 m. rugpjūčio 10 d.
         kuriuo į garantuotų tradicinių gaminių registrą įtraukiamas pavadinimas („Berthoud“ (GTG))
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
         kadangi:

                     (1)

                     remiantis Reglamento (ES) Nr. 1151/2012 50 straipsnio 2 dalies b punktu, Prancūzijos paraiška įregistruoti pavadinimą „Berthoud“ paskelbta Europos Sąjungos oficialiajame leidinyje (2);

                     (2)

                     prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Berthoud“ turi būti įregistruotas,

               PRIĖMĖ ŠĮ REGLAMENTĄ:

            1 straipsnis
            Įregistruojamas pavadinimas „Berthoud“ (GTG).
            Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 2.21 klasei „Paruošti vartoti patiekalai“, pavadinimas.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 10 d.

                  Komisijos vardu

                  Pirmininkės pavedimu

               Janusz WOJCIECHOWSKI

                  Komisijos narys

            (1)  OL L 343, 2012 12 14, p. 1.

            (2)  OL C 115, 2020 4 7, p. 16.

            (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).